ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
రూపే డెబిట్ కార్డుల ను మరియు తక్కువ విలువ కలిగినబిహెచ్ఐఎమ్-యుపిఐ లావాదేవీల ను  పెంచడంకోసం ఒక ప్రోత్సాహక పథకాని కి ఆమోదం తెలిపిన మంత్రిమండలి
ఈ పథకానికి ఒకసంవత్సరాని కి ఆర్థిక వ్యయం 1,300 కోట్ల రూపాయలు గా ఉంది
దీనితోసాంప్రదాయక బ్యాంకింగ్ మరియు ఆర్థిక వ్యవస్థ కు నోచుకోని, ఆ వ్యవస్థల కు ఆవల ఉంటున్నటువంటి వర్గాలవారికి డిజిటల్ మాధ్యమం లో చెల్లింపు జరిపే సౌకర్యం అందుబాటులోకి వస్తుంది
దేశం లో రూపే డెబిట్ కార్డుల వినియోగాన్ని, తక్కువ విలువ తో కూడిన  బిహెచ్ఐఎమ్-యుపిఐ లావాదేవీల ను  పెంచడం కోసం ఉద్దేశించినటువంటి ఒక ప్రోత్సాహక పథకాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ పథకం లో భాగం గా ప్రభుత్వం ద్వారా డబ్బు ను పొందే బ్యాంకుల కు రూపే డెబిట్ కార్డులు, ఇంకా తక్కువ విలువ తో కూడినటువంటి బిహెచ్ఐఎమ్-యుపిఐ మాధ్యమం లో జరిపిన లావాదేవీల విలువ  లో కొంత శాతాన్ని ప్రభుత్వం ప్రోత్సాహకం వలె అందజేసి ప్రోత్సహించడం జరుగుతుంది. ఈ పథకం లో 2021 ఏప్రిల్ 1వ తేదీ నుంచి వర్తించే ఒక సంవత్సర కాలాని కి గాను అంచనా ఆర్థిక వ్యయం దాదాపు 1,300 కోట్ల రూపాయలు గా ఉంది.
ప్రభుత్వం నుంచి డబ్బు గడించే బ్యాంకుల కు పటిష్టమైనటువంటి డిజిటల్ పేమెంట్ ఇకో-సిస్టమ్ ను నిర్మించడానికి మరియు రూపే డెబిట్ కార్డు, ఇంకా భీమ్- యుపిఐ తరహా డిజిటల్ లావాదేవీ ల ను అన్ని రంగాలలోను, జనాభా లోని విభాగాలలోను ప్రేరణ ను నింపేందుకు, దేశం లో డిజిటల్ చెల్లింపులను బలపరచేందుకు ఈ పథకం సాయాన్ని అందించనుంది.
సాంప్రదాయక బ్యాంకింగ్ వ్యవస్థ కు మరియు ఆర్థిక వ్యవస్థ కు వెలుపల ఉండిపోయినటువంటి వర్గాల వారికి, బ్యాంకింగ్ తాలూకు సౌకర్యాల కు నోచుకోని అటువంటి వర్గాల వారికి డిజిటల్ మాధ్యమం ద్వారా జరిగే చెల్లింపు పద్ధతుల ను అందుబాటు లోకి తీసుకు రావడం లో సైతం ఈ పథకం సహాయకారి కానుంది.
భారతదేశం ప్రస్తుతం ప్రపంచం లో అత్యంత నిపుణత కలిగిన చెల్లింపు ల వ్యవస్థ ఉన్నటువంటి దేశాల లో ఒక దేశం గా ఉన్నది. ఈ వికాసం భారత ప్రభుత్వం యొక్క కార్యక్రమాలు మరియు డిజిటల్ పేమెంట్ ఇకో-సిస్టమ్ లో భూమిక కలిగిన వివిధ సంస్థలు తెచ్చిన నూతన ఆవిష్కరణ ల పర్యవసానమే అని చెప్పాలి. ఈ పథకం ఫిన్-టెక్ స్పేస్ లో పరిశోధన మరియు అభివృద్ధి, నూతన ఆవిష్కరణ లు వృద్ధి చెందేందుకు దోహదపడుతుంది. దీనితో పాటు గా, ప్రభుత్వానికి దేశం లోని విభిన్న విభాగాల లో డిజిటల్ చెల్లింపుల ను మరింత బలవత్తరం గా మలచడం లో కూడాను సాయపడనుంది.
పూర్వరంగం:
దేశం లో డిజిటల్ లావాదేవీల కు మరింత ఉత్తేజాన్ని ఇవ్వడం కోసం ప్రభుత్వం చేసినటువంటి బడ్జెట్ ప్రకటనల కు  అనుగుణం గా ఈ పథకాన్ని రూపొందించడం జరిగింది.
రక్షణ మంత్రిత్వ శాఖ
వీపీఎన్కు ఐఎన్ఎస్ కిర్పాన్ అప్పగింత కార్యక్రమం - 22 జులై 2023
“ఐఎన్ఎస్ కిర్పాన్ అప్పగింత వేడుక, భారత్-వియత్నాం మధ్య గాఢమైన స్నేహం & వ్యూహాత్మక భాగస్వామ్యానికి గుర్తు. భారత్, తన ఏ మిత్ర దేశానికైనా, పూర్తిస్థాయి యుద్ధనౌకను అందించడం ఇదే తొలిసారి. అదే ఈ సందర్భానికి మరింత విశిష్టత చేకూర్చింది" - భారత నౌకాదళాధిపతి, అడ్మిరల్ ఆర్ హరి కుమార్
భారతదేశానికి 32 సంవత్సరాల పాటు సేవలు అందించిన నౌకాదళ నౌక కిర్పాన్ను, ఈ రోజు వియత్నాంలోని కామ్ రాన్లో జరిగిన కార్యక్రమంలో, వియత్నాం పీపుల్స్ నేవీకి  భారత్ అప్పగించింది. భారత నౌకాదళాధిపతి అడ్మిరల్ ఆర్ హరి కుమార్, వియత్నాం పీపుల్స్ నేవీ డిప్యూటీ కమాండర్-ఇన్-చీఫ్ & చీఫ్ ఆఫ్ స్టాఫ్, రియర్ అడ్మిరల్ ఫామ్ మాన్ హంగ్ ఈ వేడుకకు అధ్యక్షత వహించారు.
ఐఎన్ఎస్ కిర్పాన్ సేవలు 1991లో ప్రారంభమయ్యాయి. అప్పటి నుంచి భారత తూర్పు నౌకాదళంలో అంతర్భాగంగా పని చేసింది. గత 32 సంవత్సరాలుగా అనేక కార్యకలాపాల్లో పాల్గొంది. దాదాపు 12 మంది అధికారులు, 100 మంది సిబ్బంది ఈ నౌకలో విధులు నిర్వహిస్తుంటారు. ఐఎన్ఎస్ కిర్పాన్ పొడవు 90 మీటర్లు & వెడల్పు 10.45 మీటర్లు, బరువు 1450 టన్నులు. ఈ ఓడను పూర్తిస్థాయి ఆయుధాలతో కలిపి ఈరోజు వియత్నాం పీపుల్స్ నేవీకి అప్పగించారు.
"భారత నౌకాదళానికి చెందిన అత్యుత్తమ, సుదీర్ఘకాలం సేవలందించిన యుద్ధనౌకల్లో ఒకటైన కిర్పాన్ను వియత్నాం పీపుల్స్ నేవీకి అప్పగించే కార్యక్రమంలో భాగం కావడం నాకు చాలా గౌరవప్రదమైన విషయం. భారత నౌకాదళం తరపున, ఇక్కడ ఉన్న విశిష్ట అతిథులందరికీ సాదర స్వాగతం పలకడం నా అదృష్టం. కిర్పాన్ను వియత్నాంకు బదిలీ చేసే కార్యక్రమం భారతదేశ జీ20 నేపథ్యాంశమైన 'వసుధైక కుటుంబం - ఒక భూమి, ఒక కుటుంబం, ఒక భవిష్యత్తు'ను ప్రతిబింబిస్తుంది" అని అడ్మిరల్ ఆర్ హరి కుమార్ చెప్పారు.
ఐఎన్ఎస్ కిర్పాన్ను వియత్నాం పీపుల్స్ నేవీకి బదిలీ చేయడం, హిందూ మహాసముద్ర ప్రాంతంలో 'ప్రాధాన్యత భద్రత భాగస్వామి'గా భారత నౌకాదళం హోదాను సూచిస్తుంది. రెండు దేశాల నౌకాదళాల మధ్య ఇప్పటికే ఉన్న ద్వైపాక్షిక సంబంధాలను మరింత పెంచేలా ఇది ప్రోత్సహిస్తుంది.
వాణిజ్యం, పరిశ్రమల మంత్రిత్వ శాఖ
డబ్ల్యూటిఓ సంస్కరణలపై కలిసి పనిచేయడానికి నిబద్ధతను వ్యక్తం చేసిన భారతదేశం, ఐరోపా సంఘం 
అన్ని సమస్యలపై ఏకీకరణను కనుగొనడం ద్వారా భారత్-ఈయూ
ఎఫ్టిఏ చర్చలను వేగవంతం చేయాలని నొక్కిచెప్పిన శ్రీ గోయల్, శ్రీ డోంబ్రోవ్స్కిస్
వాణిజ్య, పెట్టుబడి పటిష్టమైన సరఫరా వ్యవస్థ వర్కింగ్ గ్రూప్ 3 కి
ఉమ్మడిగా అధ్యక్షత వహించిన శ్రీ గోయల్, శ్రీ డోంబ్రోవ్స్కిస్
కేంద్ర వాణిజ్య, పరిశ్రమలు, జౌళి, వినియోగదారుల వ్యవహారాలు, ఆహారం, ప్రజాపంపిణీ శాఖ మంత్రి శ్రీ పీయూష్ గోయల్, ప్రజల కోసం పనిచేసే ఆర్థిక వ్యవస్థకు బాధ్యత వహిస్తున్న యూరోపియన్ కమిషన్ ఎగ్జిక్యూటివ్ వైస్ ప్రెసిడెంట్, యూరోపియన్ వాణిజ్య కమిషనర్ మిస్టర్ వాల్డిస్ డోంబ్రోవ్స్కిస్ పలు వాణిజ్య, ఆర్థిక అంశాలపై చర్చించారు. అన్ని సమస్యలపై ఏకీకృత విధానాన్ని కనుగొనడానికి కొనసాగుతున్న భారతదేశం-ఈయూ ఎఫ్టిఏ చర్చలను వేగవంతం చేయవలసిన అవసరం గురించి సమాలోచనలు జరిపారు. ఇండియా-యూరోపియన్ యూనియన్ ట్రేడ్ అండ్ టెక్నాలజీ కౌన్సిల్  తొలి మంత్రివర్గ సమావేశం సందర్భంగా నేతల మధ్య జరిగిన ద్వైపాక్షిక సమావేశంలో దీనిపై చర్చించారు. ఈ సమావేశానికి ఇరు పక్షాల ఉన్నతాధికారులు కూడా హాజరయ్యారు.
ద్వైపాక్షిక చర్చల సందర్భంగా నాయకులు ఇరుపక్షాల మధ్య దీర్ఘకాల భాగస్వామ్యాన్ని గుర్తు చేసుకున్నారు. ప్రజాస్వామ్యం, నియమ-ఆధారిత అంతర్జాతీయ వ్యవస్థల పట్ల తమ నిబద్ధతతో అనుబంధం మరింత లోతుగా ఉండడానికి కలిసి పని చేయవలసిన అవసరాన్ని నొక్కిచెప్పారు. ఇరువైపులా ఆర్థిక వ్యవస్థలు, ఉపాధికి తోడ్పడే సమతుల్య, అర్థవంతమైన ఫలితాల కోసం మార్కెట్ యాక్సెస్తో సహా పరస్పర సున్నితత్వాలను తగిన పరిశీలన చేసుకోవాలని అభిప్రాయపడ్డారు. తర్వాత అన్ని సమస్యలపై కన్వర్జెన్స్ని కనుగొనడం ద్వారా కొనసాగుతున్న ఎఫ్టీఏ చర్చలను వేగవంతం చేయవలసిన అవసరాన్ని వారు నొక్కి చెప్పారు.
వివాద పరిష్కార యంత్రాంగానికి సంబంధించిన సమస్యలు, వ్యవసాయం, చేపల పెంపకంపై రాయితీలు, ఈ కామర్స్ మారటోరియం అలాగే దేశీయ చట్టాలతో సహా డబ్ల్యూటిఓ సంస్కరణల కోసం ఉమ్మడి ప్రాధాన్యతలపై కలిసి పనిచేయడానికి ఇరుపక్షాలు తమ నిబద్ధతను ధృవీకరించాయి. భారతదేశం, అభివృద్ధి చెందుతున్న ప్రపంచంలోని అనేక ప్రాంతాలలో లక్షలాది మందికి జీవనోపాధి, ఆహార భద్రతకు మద్దతునిచ్చే ఏకాభిప్రాయ-ఆధారిత పరిష్కారాలను అనుసరించడానికి వారి ఉమ్మడి లక్ష్యాలను రూపొందించవలసిన అవసరాన్ని ఇరుపక్షాలు గుర్తించాయి. తమ ఉమ్మడి ప్రయత్నాలు రాబోయే డబ్ల్యుటిఓ మంత్రుల సమావేశంలో అర్థవంతమైన పరిష్కారాలను కనుగొనగలవని వారు ఆశాభావం వ్యక్తం చేశారు.
ఈ సమావేశం తర్వాత వర్కింగ్ గ్రూప్ 3 వాటాదారుల సమావేశం శ్రీ పియూష్ గోయల్, శ్రీ వాల్డిస్ డోంబ్రోవ్స్కిస్ల ఉమ్మడి అధ్యక్షతన జరిగింది. ఈ సమావేశంలో భారతదేశం, ఈయూ లకు ప్రాతినిధ్యం వహిస్తున్న వాటాదారులు ఉన్నారు. వర్కింగ్ గ్రూప్ 3 వాణిజ్యం, పెట్టుబడి, స్థితిస్థాపక సరఫరా గొలుసులపై దృష్టి పెడుతుంది. ఈయూ వైపు బిజినెస్ యూరప్, డిజిటల్ యూరప్, ఫుడ్ డ్రింక్స్ యూరప్, కోపా-కోగేకా, ఈఎఫ్పిఐఏ, ఏసిఈఏ వంటి ప్రధాన యూరోపియన్ పారిశ్రామిక సంస్థల ప్రతినిధులు ఉన్నారు. వ్యక్తిగతంగా సమావేశానికి హాజరైన భారతీయ వ్యాపార ప్రముఖుల ప్రతినిధి బృందం రసాయనాలు, మెటల్స్, టెక్స్టైల్స్, డిజిటల్ ఇన్ఫ్రాస్ట్రక్చర్, స్టీల్తో సహా రంగాలకు ప్రాతినిధ్యం వహించగా, వ్యవసాయ-ఆహార పరిశ్రమ, సముద్ర/లాజిస్టిక్స్ వంటి ఇతర రంగాల ప్రతినిధులు వర్చువల్ మోడ్లో పాల్గొన్నారు.
సాంఘిక న్యాయం, మరియు సాధికారత మంత్రిత్వ శాఖ
భారతదేశంలో వృద్ధుల సంరక్షణకు సంబంధించి క్లిష్టమైన అంతర్దృష్టులను ఆవిష్కరించిన ‘ఇండియా ఏజింగ్ రిపోర్ట్ 2023’
యు.ఎన్.ఎఫ్.పి.ఏ  భారతదేశం, ఇంటర్నేషనల్ ఇన్స్టిట్యూట్ ఫర్ పాపులేషన్ సైన్సెస్  సహకారంతో ఎంతో ఆసక్తిగా ఎదురుచూస్తున్న "ఇండియా ఏజింగ్ రిపోర్ట్ 2023ని ఆవిష్కరించింది.
"ఈ నివేదిక భారతదేశంలో వృద్ధుల సంరక్షణ చుట్టూ ఉన్న సవాళ్లు, అవకాశాలు మరియు సంస్థాగత ప్రతిస్పందనలను వెలుగులోకి తెచ్చింది, ఎందుకంటే భారతదేశం వృద్ధాప్య జనాభా వైపు జనాభా మార్పుముందుకు సాగుతోందని తెలిపింది. ఈ నివేదికను సామాజిక న్యాయం మరియు సాధికారత మంత్రిత్వ శాఖ  కార్యదర్శి శ్రీ సౌరభ్ గార్గ్ మరియు యు.ఎన్.ఎఫ్.పి.ఎ. భారతదేశ ప్రతినిధి, భూటాన్ కంట్రీ డైరెక్టర్ శ్రీమతి ఆండ్రియా ఎం. వోజ్నార్ సంయుక్తంగా విడుదల చేశారు. ఇండియా ఏజింగ్ రిపోర్ట్ -2023 భారతదేశంలోని వృద్ధుల జీవన పరిస్థితులు మరియు సంక్షేమం యొక్క సమగ్ర సమీక్షను సూచిస్తుంది. ఇది లాంగిట్యూడినల్ ఏజింగ్ సర్వే ఇన్ ఇండియా , 2017–18, భారత జనాభా లెక్కలు, భారత ప్రభుత్వంచే జనాభా అంచనాలు , యునైటెడ్ నేషన్స్ డిపార్ట్మెంట్ ఆఫ్ ఎకనామిక్, వరల్డ్ పాపులేషన్ ప్రాస్పెక్ట్స్-2022 నుండి అందుబాటులో ఉన్న తాజా సమాచారం ఆధారంగా చేపట్టడం జరిగింది. "భారతదేశం వృద్ధ జనాభా ఆరోగ్యంగా, గౌరవప్రదంగా మరియు సంతృప్తికరమైన జీవితాలను గడపడానికి అవసరమైన సంరక్షణ మరియు మద్దతును పొందేలా చేయడం అత్యవసరం" అని సామాజిక న్యాయం మరియు సాధికారత మంత్రిత్వ శాఖ  కార్యదర్శి శ్రీ సౌరభ్ గార్గ్ అన్నారు. "ఇండియా ఏజింగ్ రిపోర్ట్ 2023 ఈ లక్ష్యాన్ని సాధించడానికి విలువైన రోడ్మ్యాప్ను అందిస్తుంది, దాని సిఫార్సులను అమలు చేయడానికి భాగస్వామ్య పక్షాలవారందరూ కలిసి పని చేయాలని నేను కోరుతున్నాను." అని అన్నారు. “ఈ సమగ్ర నివేదిక పండితులకు, విధాన రూపకర్తలకు, ప్రోగ్రామ్ మేనేజర్లకు మరియు పెద్దల సంరక్షణలో పాలుపంచుకునే వాటాదారులందరికీ విలువైన వనరుగా నిలుస్తుంది. వృద్ధులు సమాజానికి గణనీయమైన సహకారం అందించారు మరియు వారి శ్రేయస్సును నిర్ధారించడానికి మేము చేసే ఉత్తమ ప్రయత్నాల కంటే వారు తక్కువ అర్హులేమీ కాదు." అని యు.ఎన్.ఎప్.పి.ఎ. భారతదేశ ప్రతినిధి, కంట్రీ డైరెక్టర్ భూటాన్ శ్రీమతి ఆండ్రియా ఎం. వోజ్నార్ వ్యాఖ్యానించారు.
నివేదిక యొక్క కీలక ఫలితాలు వృద్ధుల శ్రేయస్సుకు సంబంధించిన అనేక విశ్లేషణలను కలిగి ఉన్నాయి. ఇందులో కొన్ని:
• వృద్ధుల ప్రత్యేక ఆరోగ్య సంరక్షణ అవసరాలను తీర్చడానికి వృద్ధుల సంరక్షణను మెరుగుపరచడం.
• వృద్ధుల ఆరోగ్యం, ఆర్థిక సాధికారత మరియు సామర్థ్యాన్ని పెంపొందించే అనేక ప్రభుత్వ పథకాలు మరియు విధానాలు చేపట్టడం.
• కమ్యూనిటీ-ఆధారిత సంస్థలు కంప్యూటర్ మరియు ఇంటర్నెట్ వినియోగ సెషన్ల ద్వారా డిజిటల్ సాధికారతలో చురుకుగా నిమగ్నమై ఉండడం.
• వృద్ధుల సంక్షేమం కోసం విధానాలను రూపొందించడానికి అంకితమైన మంత్రుల కమిటీలు.
• సంతోషకరమైన వృద్ధాప్యం, సామాజిక సహాయం, వృద్ధాశ్రమాలు మరియు వృద్ధుల దుర్వినియోగంపై అవగాహన ప్రచారాల కోసం కార్పొరేట్ ప్రయత్నాలు.
పూర్తి ఇండియా ఏజింగ్ రిపోర్ట్ 2023ని పొందేందుకు దయచేసి [https://india.unfpa.org/en]ని సందర్శించండి.
ప్రధాన మంత్రి కార్యాలయం
మన యువత క్రీడా రంగంలో రాణించేలా ఈ వేగాన్ని.. స్ఫూర్తిని కొనసాగిద్దాం: ప్రధానమంత్రి
క్రీడా రంగంలో మన యువతరం రాణించేలా ఇదే వేగాన్ని.. స్ఫూర్తిని కొనసాగిద్దామని ప్రధానమంత్రి శ్రీ నరేంద్ర మోదీ పిలుపునిచ్చారు.
ఈ మేరకు దూరదర్శన్ న్యూస్ ట్వీట్పై స్పందిస్తూ పంపిన సందేశంలో-
“ఇది మీకెంతో సంతోషం కలిగించే వార్తా విశేషం. ఇదే జోరును కొనసాగిస్తూ మన యువతరం క్రీడారంగంలో వెలుగొందేలా స్ఫూర్తినిద్దాం” అని ప్రధానమంత్రి పేర్కొన్నారు.
గిరిజన వ్యవహారాల మంత్రిత్వ శాఖ
జార్ఖండ్లోని జంషెడ్పూర్లో 2023 అక్టోబర్ 7న ఆది మహోత్సవాన్ని ప్రారంభించనున్న శ్రీ అర్జున్ ముండా
ఆది మహోత్సవంలో గిరిజన కళలు, హస్తకళలు, సహజ ఉత్పత్తులు, రుచికరమైన వంటకాలు, దేశవ్యాప్తంగా గిరిజనులు పండించిన చిరుధాన్యాల ప్రదర్శన
జార్ఖండ్లోని జంషెడ్పూర్లో 2023 అక్టోబర్ 7న ఆది మహోత్సవాన్ని  కేంద్ర గిరిజన వ్యవహారాల మంత్రి శ్రీ అర్జున్ ముండా ప్రారంభిస్తారు. ఆజాదీ కి అమృత్ మహోత్సవ్ ఉత్సవాల సందర్భంగా 2023 అక్టోబర్ 7 నుంచి 16 వరకు ఉత్సవాలు నిర్వహిస్తారు. ట్రైబల్ కోఆపరేటివ్ మార్కెటింగ్ డెవలప్మెంట్ ఫెడరేషన్ ఆఫ్ ఇండియా లిమిటెడ్  సహకారంతో గిరిజన వ్యవహారాల మంత్రిత్వ శాఖ మహోత్సవాలను నిర్వహిస్తోంది.కార్యక్రమంలో కేంద్ర గిరిజన వ్యవహారాల సహాయ మంత్రులు శ్రీమతి రేణుకా సింగ్ సరుత, శ్రీ బిశ్వేశ్వర్ తుడు ఇతర ప్రముఖులు పాల్గొంటారు.
ఆది మహోత్సవ్ ను గిరిజన వ్యవహారాల మంత్రిత్వ శాఖ ఏడాదికి ఒకసారి నిర్వహిస్తోంది. గిరిజన వ్యవస్థాపకత, కళలు , సంస్కృతి, వంటకాలు, వాణిజ్యం, పురాతన సాంప్రదాయ కళలను ప్రతిబింబించే విధంగా ఉత్సవం జరుగుతుంది. దేశం వివిధ ప్రాంతాలకు చెందిన గిరిజన తెగల సుసంపన్న, విభిన్నమైన వారసత్వాన్ని ప్రదర్శించడానికి ఇది ఒక వేదికగా పనిచేస్తుంది. ఆది మహోత్సవంలో 150 స్టాల్స్ ఏర్పాటు చేస్తారు. గిరిజన కళలు, హస్తకళలు, సహజ ఉత్పత్తులు, రుచికరమైన వంటకాలు, దేశవ్యాప్తంగా గిరిజనులు పండించిన చిరుధాన్యాల ప్రదర్శన ఉంటుంది. మహోత్సవ్ లో 336 మంది గిరిజన కళాకారులు పాల్గొని గిరిజన సాంస్కృతిక ప్రదర్శనలు ఇస్తారు. బలహీన గిరిజన సమూహాలు, కేంద్రం అమలు చేస్తున్న వన్ ధన్ పథకం లబ్ధిదారులు కార్యక్రమంలో పాల్గొంటారు.
సంగీతం, కళ, పెయింటింగ్, వంటకాల ప్రదర్శనతో పాటు కళాకారులను ఒక వేదికపైకి తీసుకు వచ్చి గిరిజనుల జీవన విధానం, గిరిజన సంస్కృతి, సంప్రదాయాలపై అవగాహన పొందడానికి ఆది మహోత్సవం అవకాశాన్ని అందిస్తుంది. 2023ని 'అంతర్జాతీయ చిరుధాన్యాల సంవత్సరం'గా గుర్తించినందున ఆది మహోత్సవ్లో దేశవ్యాప్తంగా గిరిజనులు పండించిన చిరుధాన్యాలను కూడా ప్రదర్శిస్తారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 189.63 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 19,719
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.74%
గత 24 గంటల్లో 3,010 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,47,699 కు పెరిగింది.
గత 24 గంటల్లో 3,275 కొత్త కేసులు నమోదయ్యాయి.
రోజువారీ పాజిటివిటీ రేటు 0.77%
వారపు పాజిటివిటీ రేటు 0.78%
గత 24 గంటల్లో చేసిన 4,23,430 కొవిడ్ పరీక్షలతో కలిపి ఇప్పటివరకు 83.93 కోట్ల పరీక్షలు చేశారు.
సాంస్కృతిక మంత్రిత్వ శాఖ
ఆజాదీ కా అమృత్ మహోత్సవ్లో భాగంగా అఖిలభారత నృత్య పోటీలు ‘వందేభారతం-నృత్య ఉత్సవ్’ను ప్రారంభించిన శ్రీమతి మీనాక్షి లేఖి
రాజ్పథ్లో 2022 గణతంత్ర దినోత్సవ కవాతు సందర్భంగా
ఎంపిక చేసిన అగ్రశ్రేణి నృత్య కళాకారులతో సాంస్కృతిక కార్యక్రమం
ముఖ్యాంశాలు:
- ‘వందే భారతం’ వెబ్సైట్... మొబైల్ యాప్ను కూడా ప్రారంభించిన శ్రీమతి లేఖి
- ఈ పోటీల్లో తుది దశకు చేరిన 480 మంది నృత్య కళాకారులతో గణతంత్ర దినోత్సవ కవాతు సందర్భంగా సాంస్కృతిక ప్రదర్శన
ఆజాదీ కా అమృత్ మహోత్సవ్లో భాగంగా కేంద్ర సాంస్కృతిక మంత్రిత్వశాఖ ‘వందే భారతం-నృత్య ఉత్సవ్’ పేరిట అఖిల భారత నృత్య పోటీలను నిర్వహించనుంది. రాజ్పథ్లో 2022 గణతంత్ర దినోత్సవాల కవాతు సందర్భంగా సాంస్కృతిక కార్యక్రమంలో నాట్య ప్రదర్శన కోసం నృత్యకారుల ఎంపికే ఈ పోటీల లక్ష్యం. ఈ మేరకు 2022 జనవరి 26న రాజ్పథ్లో ఇండియా గేట్ వద్ద తుది ప్రదర్శన జరుగుతుంది. ఇవాళ కేంద్ర సాంస్కృతిక శాఖ సహాయ మంత్రి శ్రీమతి మీనాక్షి లేఖి న్యూఢిల్లీలో నిర్వహించిన విలేకరుల సమావేశంలో ఈ విషయాన్ని ప్రకటించారు. ఈ సందర్భంగా ఆజాదీ కా అమృత్ మహోత్సవ్ యాప్ను కూడా శ్రీమతి మీనాక్షి లేఖి ప్రారంభించారు.
ఈ ‘వందే భారతం’ బృందనాట్య పోటీలు 2021 నవంబర్ 17 నుంచి జిల్లా స్థాయిలో ప్రారంభం అవుతాయని శ్రీమతి మీనాక్షి లేఖి విలేకరులకు వివరించారు. ఈ విధంగా జిల్లా, రాష్ట్ర, జోన్, అంతర-జోన్/జాతీయ స్థాయులలో పోటీలు నిర్వహించబడతాయి. అనంతరం తుది దశ జాతీయస్థాయి పోటీని 2021 డిసెంబర్ 19న న్యూఢిల్లీలోని తల్కటోరా స్టేడియంలో నిర్వహించబడుతుంది. ఈ పోటీల్లో పాల్గొనేవారు- ‘‘సంప్రదాయ, జానపద, గిరిజన, సమ్మిశ్రిత/సమకాలీన’’ అనే నాలుగు విభాగాలలో ప్రదర్శన ఇవ్వవచ్చు. తుదిదశ పూర్తయిన తర్వాత జాతీయస్థాయి నుంచి 480 మంది నృత్యకారులు విజేతలుగా ఎంపికవుతారు. వీరంతా గణతంత్ర దినోత్సవ కవాతు సందర్భంగా నిర్వహించే సాంస్కృతిక ప్రదర్శనలో తమ ప్రతిభను ప్రదర్శిస్తారు.
ప్రధానమంత్రి ప్రజా భాగస్వామ్య స్ఫూర్తితో ‘ఆజాదీ కా అమృత్ మహోత్సవ్’ నిర్వహించ తలపెట్టారని మంత్రి తెలిపారు. దేశవ్యాప్తంగా ప్రజలను మమేకం చేస్తూ ఈ వేడుకలను, కార్యక్రమాలను మూలమూలకూ తీసుకెళ్లడం ముఖ్యమన్నారు. అలాగే మన వారసత్వం, సంస్కృతితో యువతరాన్ని అనుసంధానించడం ‘ఆజాదీ కా అమృత్ మహోత్సవ్’లో కీలకాంశమని ఆమె వివరించారు. ఈ ఉత్సవాల్లో భాగంగా అసమాన రీతిలో స్వాతంత్ర్య పోరాటంలో పాల్గొన్న అజ్ఞాత వీరుల త్యాగాన్ని ప్రముఖంగా ఎత్తిచూపాల్సిన అవసరం ఉందని శ్రీమతి మీనాక్షి లేఖి అన్నారు. తదనుగుణంగా ‘ఒకే భారతం-శ్రేష్ట భారతం’ ప్రేరణతో దేశం మొత్తాన్నీ ముందుకు తీసుకువెళ్లాల్సి ఉందని స్పష్టం చేశారు.
ఈ మహోత్సవాల కోసం కేంద్ర సాంస్కృతిక మంత్రిత్వశాఖ ఒక ప్రత్యేక వెబ్సైట్ సహా మొబైల్ అనువర్తనాన్ని కూడా రూపొందించిందని శ్రీమతి లేఖి తెలిపారు. ఉత్సవాలకు సంబంధించిన అన్ని అంశాలతోపాటు పోటీల గురించి వీటిద్వారా ప్రజలకు సమగ్ర సమాచారం అందించబడుతుందని ఆమె చెప్పారు. ‘‘పోటీ సంబంధిత మార్గదర్శకాలు, ఇతర ప్రయోజనకర సమాచారాన్ని వెబ్సైట్/మొబైల్ అనువర్తనం అందజేస్తాయి. వీటిద్వారా జిల్లాస్థాయి పోటీల్లో పాల్గొనేందుకు అనుమతించబడుతుంది’’ అని ఆమె వెల్లడించారు.
జౌళి మంత్రిత్వ శాఖ
#Local4Diwali పేరిట ప్రచారం ప్రారంభించిన జౌళి మంత్రిత్వ శాఖ స్వదేశీ హస్తకళా వస్తువులను కొనడం, బహుమతిగా ఇవ్వడం ద్వారా దీపావళి జరుపుకోవాలని అందరికీ విజ్ఞప్తి
హస్తకళలు, భారతీయ సాంస్కృతిక వారసత్వ చిహ్నాలు. దేశంలో ముఖ్యమైన జీవనోపాధి మార్గాలు. హస్తకళలు, అనుబంధ వృత్తుల్లో 55 శాతానికి పైగా అతివలే ఉన్నందున, మహిళా సాధికారతకు ఇది కీలక రంగం.
స్వదేశీ హస్తకళా వస్తువుల వినియోగం మన అలవాటుగా మారాలని, హస్తకళాకారుల గురించి అందరికీ చెప్పాలని ప్రధాని శ్రీ నరేంద్ర మోదీ ప్రజలకు విజ్ఞప్తి చేశారు.
ఈ నేపథ్యంలో, కేంద్ర జౌళి శాఖ మంత్రి కూడా ప్రజలకు ఈ విధంగా విజ్ఞప్తి చేశారు:
"ఈనెల 9న ప్రధాని శ్రీ నరేంద్ర మోదీ ఇచ్చిన పిలుపు స్ఫూర్తితో, మనమంతా కలిసి స్వదేశీ తయారీ వస్త్రాలు, హస్తకళా వ్యాపారాలకు మద్దతుగా నిలుద్దాం. ఆప్తులకు వినయంగా ఇచ్చే మట్టి ప్రమిదలైనా, ఇంటికి పనికివచ్చే దుప్పట్లు, కిటికీ తెరలు, హస్తకళా వస్తువులైనా సరే, ప్రతి కొనుగోలును ఈ దీపావళి గుర్తుంచుకుంటుంది. చేనేత, హస్తకళాకారులు, స్థానిక, చిన్న వ్యాపారాల ద్వారా దీపావళి అమ్మకాలను ప్రోత్సహించడానికి మీ సామాజిక మాధ్యమ ఖాతాల్లో వాటిని ప్రదర్శించడంతోపాటు, '#Local4Diwali'ను ఉపయోగించండి. మీ ఇంట్లో ఉపయోగించడానికి లేదా బహుమతిగా ఇవ్వడానికి ఇష్టపడి తీసుకున్న వస్తువు ఫొటోను సామాజిక మాధ్యమ ఖాతాల్లో ప్రదర్శిచడంతోపాటు, ఎవరి నుంచి కొన్నారో వారిని ట్యాగ్ చేయండి. దీనిద్వారా ఈ కఠిన పరిస్థితుల్లో అమ్మకాలకు చేయూతనిద్దాం. అవసరంలో ఉన్నవారికి అవకాశాలను పునఃసృష్టించడానికి మీ మద్దతు సాయపడుతుంది".
(
మంత్రిమండలి
సూక్ష్మ, చిన్న, మధ్యతరహా పరిశ్రమల రంగంలో సహకారంపై భారత, రష్యా దేశాల మధ్య అవగాహనా ఒప్పందానికి కేంద్ర మంత్రి మండలి ఆమోదం తెలియజేసింది.
భారత ప్రభుత్వ సూక్ష్మ, చిన్న, మధ్యతరహా పరిశ్రమల  మంత్రిత్వ శాఖకు చెందిన ప్రభుత్వరంగ సంస్థ జాతీయ చిన్నతరహా పరిశ్రమల కార్పొరేషన్ సంస్థ  - రష్యాకు చెందిన - జె ఎస్ సి - రష్యా చిన్న, మధ్యతరహా వాణిజ్య కార్పొరేషన్  ల మధ్య - సూక్ష్మ, చిన్న, మధ్యతరహా పరిశ్రమల రంగంలో సహకారం కోసం- అవగాహనా ఒప్పందంపై సంతకాలు చేయడానికి ప్రధానమంత్రి అధ్యక్షతన సమావేశమైన కేంద్ర మంత్రి మండలి ఆమోదం తెలియజేసింది. రష్యా అధ్యక్షుడు త్వరలో జరుపనున్న భారత పర్యటన సమయంలో ఈ అవగాహనా ఒప్పందంపై సంతకాలుచేస్తారు.
ఇరుదేశాలకు చెందిన మధ్య చిన్న, మధ్య తరహా పరిశ్రమలు - ఎస్ ఎమ్ ఈ - ల మధ్య సహకారాన్ని పెంపొందించాలన్నదే - ఈ అవగాహనా ఒప్పందం లక్ష్యం. రెండు దేశాలకు చెందిన సూక్ష్మ, చిన్న, మధ్యతరహా పరిశ్రమల  రంగంలో పరస్పరం బలాలు, మార్కెట్లు, సాంకేతికతలు, విధానాలు మొదలైన విషయాలలో నిర్మాణాత్మకమైన ఫ్రేమ్ వర్క్, అనువైన వాతావరణాన్ని కల్పించడం జరుగుతుంది. రెండు దేశాలకు చెందిన సూక్ష్మ, చిన్న, మధ్యతరహా పరిశ్రమల  రంగంలోని ప్రతి సంస్థకు సంస్థకు మధ్య సహకారాన్ని పెంపొందించడం, సాంకేతికత బదిలీ పరంగా సుస్థిర వ్యాపార భాగస్వామ్యంలో సహాయ పడటం, ఉమ్మడి వ్యాపారాలు, భాగస్వామ్య వ్యాపారాలను అభివృద్ధి చేయడం వంటి లక్ష్యాలతో ఈ ఒప్పందాన్ని ఉద్దేశించారు. సామర్ధ్య నిర్మాణ రంగంలో సహకారం, వేగవంతమైన వ్యవస్థాపక అభివృద్ధి, ప్రదర్శనల్లో పాల్గొనడం ద్వారా ఒకరి మార్కెట్ పై మరొకరికి అవగాహన వంటి వాటిని కూడా ఈ ఒప్పందంలో ప్రతిపాదించారు.
ఈ సహకారం - భారతీయ సూక్ష్మ, చిన్న, మధ్యతరహా పరిశ్రమల  రంగానికి కొత్త మార్కెట్లు, ఉమ్మడి వ్యాపారాలు, ఉత్తమమైన విధానాలు, సాంకేతిక సహకారం మొదలైనవి ఇచ్చి పుచ్చుకోవడం వంటి వాటి ద్వారా కొత్త ద్వారాలను తీరుస్తుందని ఆశిస్తున్నారు. సూక్ష్మ, చిన్న, మధ్యతరహా పరిశ్రమల  మంత్రిత్వ శాఖ కింద ఉన్న ఎన్ ఎస్ ఐ సి కి ఈ సహకారాన్ని పెంపొందించడానికి తగిన అనుభవం ఉంది. అందువల్ల ఈ అవగాహనా ఒప్పందం అమలు చేయడానికి ఇదే సరియన సంస్థగా గుర్తించడం జరిగింది.
విద్యుత్తు మంత్రిత్వ శాఖ
సుబన్సిరి దిగువ జలవిద్యత్ ప్రాజెక్టు ఎగువ స్థాయి వరకు ఆనకట్ట నిర్మాణం పూర్తి
అరుణాచల్ ప్రదేశ్, అస్సాంలలో గల, ఎన్హెచ్పిసి నిర్మిస్తున్న 2,000 మెగావాట్ల సుబన్సిరి దిగువ జలవిద్యుత్ ప్రాజెక్టులో భాగంగా, ఎలివేషన్ లెవెల్  210 మీ ఎత్తున అగ్ర భాగం వరకు అన్ని బ్లాకులలో ఆనకట్టను 29 జూన్ 2023నాటికి పూర్తి చేయడం ద్వారా ఒక ముఖ్యమైన మైలురాయిని సాధించడం జరిగింది.
. కేంద్ర విద్యుత్, నూతన & పునరావృత ఇంధన మంత్రి శ్రీ ఆర్.కె. సింగ్ 31 మే 2023న ప్రాజెక్టు పురోగతిని సమీక్షించారు. ఆ సమయంలో, 14 బ్లాకులతో, 210 మీటర్ల ఎత్తును సాధించి ఆనకట్ట కాంక్రీటు పనిలో చెప్పుకోదగిన పురోగతిని ప్రాజెక్టు సాధించిందని, జూన్ 2023 నాటికి పూర్తి చేయవలసిన మిగిలిన రెండు బ్లాకుల నిర్మాణం పూర్తి అవుతుందని తెలియచేశారు.
ప్రాజెక్టుకు సంబంధించిన మొత్తం పనిలో 90%నికి పైగా పని పూర్తి అయినట్టు ఎన్హెచ్పిసి తెలిపింది. ఆనకట్ట, విద్యుత్ కేంద్రం, హైడ్రో మెకానికల్  పనులు పూర్తి అయ్యే దిశగా వేగంగా పురోగమిస్తున్నాయి.
వర్షాకాలం పూర్తి అయిన తర్వాత రేడియల్ గేట్ల పనిలో మిగిలినది పూర్తి కానుండగా, ఆర్థిక సంవత్సరం 2023-24 చివరినాటికి విద్యుత్ ఉత్పత్తి ప్రారంభం అవుతుందని భావిస్తున్నారు.
పూర్తి అయిన తర్వాత సుబన్సిరి దిగువ జలవిద్యుత్ ప్రాజెక్టు ఆధారపడిదగిన సంవత్సరంలో 90%న్ని, వార్షికంగా దాదాపు 7,500 మిలియన్ కిలోవాట్ గంటల విద్యుత్ను ఉత్పత్తి చేయనుంది.
సుబన్సిరి జలవిద్యుత్ ప్రాజెక్టును 12 అక్టోబర్ 2004లో అటవీ అనుమతులను పొందిన తర్వాత జనవరి 2005లో ఎన్హెచ్పిసి లిమిటెడ్ నిర్మాణాన్ని ప్రారంభించింది. అయితే, స్థానిక వాటాదారుల ఉద్యమాలు, నిరసనల కారణంగా, ప్రాజెక్టు నిర్మాణం పని డిసెంబర్ 2011 నుంచి అక్టోబర్ 2019వరకు నిలిచిపోయింది. నేషనల్ గ్రీన్ ట్రిబ్యునల్ అనుమతుల తర్వాత 15 అక్టోబర్ 2019 నుంచి ప్రాజెక్టు నిర్మాణం తిరిగి ప్రారంభం అయింది.
రక్షణ మంత్రిత్వ శాఖ
సాయుధ బలగాల ఫ్లాగ్ డే ఫండ్కు విరాళాలివ్వాలని ప్రజలకు పిలుపు
యుద్ధ వితంతువులు, అమర సైనికుల కుటుంబ సభ్యులు, మాజీ సైనికులు, దివ్యాంగ సైనికుల సంక్షేమం, పునరావాసం కోసం రక్షణ మంత్రిత్వ శాఖకు చెందిన 'డిపార్ట్మెంట్ ఆఫ్ ఎక్స్-సర్వీస్మెన్ వెల్ఫేర్' పని చేస్తోంది. వారికి బతుకుదెరువు, పిల్లల చదువులు, అంత్యక్రియలు, వైద్యానికి, అనాధలు/దివ్యాంగ చిన్నారులకు గ్రాంట్ రూపంలో ఆర్థిక సాయం చేస్తోంది. దీనిని సాయుధ బలగాల ఫ్లాగ్ డే ఫండ్  నుంచి అందజేస్తోంది. ఏఎఫ్ఎఫ్డీఎఫ్ కోసం ప్రజల నుంచి విరాళాలు స్వీకరిస్తారు. సాయుధ బలగాల ఫ్లాగ్ డేను ఏటా డిసెంబర్ 7వ తేదీన నిర్వహిస్తారు.
యుద్ధ వితంతువులు, అమర సైనికుల సంతానం, మాజీ సైనికుల గురించి మనసుతో ఆలోచించి; మన సైనికులు, వారిపై ఆధారపడినవారికి సంఘీభావం తెలుపుతూ ఏఎఫ్ఎఫ్డీఎఫ్కు ఉదారంగా విరాళాలు కోరడమైనది. ఆదాయ పన్ను చట్టంలోని సెక్షన్ 80జి ప్రకారం ఈ విరాళాలకు పన్ను మినహాయింపు ఉంటుంది.
చెక్కులు లేదా డీడీల ద్వారా కేంద్రీయ సైనిక్ బోర్డ్ సెక్రటేరియట్, న్యూదిల్లీకి విరాళాలు అందించవచ్చు. 'ఆర్మ్డ్ ఫోర్సెస్ ఫ్లాగ్ డే ఫండ్ అకౌంట్' పేరిట ఇవి ఉండాలి. లేదా, పంజాబ్ నేషనల్ బ్యాంక్ అకౌంట్ నం.3083000100179875, ఐఎఫ్ఎస్సీ కోడ్ PUNB0308300కు నేరుగా నగదు జమ చేయవచ్చు. www.ksb.gov.in ద్వారా ఆన్లైన్ ద్వారా కూడా విరాళాలు అందించవచ్చు.
విద్యుత్తు మంత్రిత్వ శాఖ
వాస్తవాలు Vs అపోహలు
గత 6 సంవత్సరాల కాలంలో దేశంలో విద్యుత్ సరఫరా భారీగా పెరిగింది
2007-08లో దేశంలో విద్యుత్ సరఫరా లోటు -16.6%గా ఉంది
గత ఐదు సంవత్సరాల్లో సరఫరా మెరుగుపడటంతో 2020-21 నాటికి సరఫరా లోటు -.4 % కి తగ్గింది
దాదాపు 7 సంవత్సరాల కాలంలో స్థాపిత శక్తి అదనంగా 155377 మెగావాట్ల వరకు పెరిగింది
ప్రభుత్వం అమలు చేస్తున్న దీన్ దయాళ్ ఉపాధ్యాయ గ్రామ్ జ్యోతి యోజన , ఇంటిగ్రేటెడ్ పవర్ డెవలప్మెంట్ స్కీమ్  , ప్రధాన్ మంత్రి సహజ్ బిజిలీ హర్ ఘర్ యోజన  పథకాలు, సానుకూల నిర్ణయాల వల్లే ఇది సాధ్యమైంది
దేశంలో విద్యుత్ సరఫరాలో 2007-08 లో -16.6% మేరకు భారీ లోటు ఉంది. 2011-12 లో కూడా ఈ లోటు -10.6% గా ఉంది. అయితే, ప్రభుత్వం అనుసరించిన బహుముఖ వ్యూహం, అవసరమైన సమయంలో జోక్యం చేసుకుని అమలు చేసిన సమగ్ర విధానాల వల్ల ఈ లోటు మూడు సంవత్సరాల కాలంలో తగ్గి దాదాపు సున్నా శాతానికి తగ్గింది. సరఫరా లోటు 2020-21లో -.4%, 2019-20లో -.7% మరియు 2018-19లో -.8% గా నమోదయింది. ప్రస్తుత సంవత్సరంలో అక్టోబర్ వరకు సరఫరా లోటు -1.2% గా ఉంది. వానాకాలంలో విద్యుత్ వినియోగం ఎక్కువ కావడంతో సరఫరా లోటు కొద్దిగా పెరిగింది. అయితే, ఈ ఏడాది చివరికి పరిస్థితి సాధారణ స్థాయికి చేరే అవకాశం ఉంది.
విద్యుత్ రంగ పరిస్థితిని చక్కదిద్దడానికి ప్రస్తుత ప్రభుత్వం అనేక పథకాలను అమలు చేసి సకాలంలో సరైన నిర్ణయాలను తీసుకుంది. దీనితో సరఫరాలో భారీ లోటును ఎదుర్కొన్న దేశం ప్రస్తుతం సరఫరాలో లోటు లేని దేశంగా అభివృద్ధి సాధించింది. ప్రస్తుతం దేశంలో సరఫరా లోటు ఏ మాత్రం ఆందోళన కలిగించని విధంగా 1% కంటె తక్కువగా ఉంది.
విద్యుత్ లోటు ను తగ్గించడానికి కేంద్ర ప్రభుత్వం అనేక పథకాలను అమలు చేసింది. గ్రామీణ ప్రాంతాలలో సరఫరా, ఉప-సరఫరా వ్యవస్థలు అభివృద్ధి చేసి సరఫరాను మెరుగుపరిచే లక్ష్యంతో 2015 జులై 25 న దీన్ దయాళ్ ఉపాధ్యాయ గ్రామ్ జ్యోతి యోజన ను ప్రభుత్వం ప్రారంభించింది. పట్టణ ప్రాంతాలలో సరఫరా రంగం ఎదుర్కొంటున్న మౌలిక సదుపాయాల కొరతను అధిగమించడానికి 2014 నవంబర్ 20న ఇంటిగ్రేటెడ్ పవర్ డెవలప్మెంట్ స్కీమ్  ప్రారంభమయింది. ప్రతి ఇంటికి విద్యుత్ కనెక్షన్ ఇవ్వాలన్న లక్ష్యంతో 2017 సెప్టెంబర్ 25న ప్రధాన్ మంత్రి సహజ్ బిజిలీ హర్ ఘర్ యోజన కు ప్రభుత్వం శ్రీకారం చుట్టింది. ఈ పథకం కింద 2.8 కోట్ల గృహాలకు విద్యుత్ కనెక్షన్లు ఇచ్చి వాటికి కాంతులు తేవడం జరిగింది.
ప్రభుత్వం అమలు చేసిన పథకాలు, తీసుకున్న సానుకూల నిర్ణయాల వల్ల దేశంలో విద్యుత్ స్థాపిత శక్తి గణనీయంగా పెరిగింది. కేవలం ఏడు సంవత్సరాల కాలంలో స్థాపిత శక్తి 155377 మెగావాట్ల మేరకు పెరిగింది.
దేశంలో 2007-08 నుంచి విద్యుత్ సరఫరా వివరాలు దిగువన ఇవ్వబడ్డాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
స్వచ్ఛతా ప్రత్యేక ప్రచారం కోసం డిపార్ట్మెంట్ ఆఫ్ సైన్స్ & టెక్నాలజీ పలు కార్యక్రమాలను అమలు చేస్తుంది
డిపార్ట్మెంట్ ఆఫ్ సైన్స్ & టెక్నాలజీ, దాని అనుబంధ కార్యాలయాలు మరియు స్వయంప్రతిపత్త సంస్థల తో కలిసి 2 అక్టోబర్ 2022 నుండి 31 అక్టోబర్, 2022 వరకు స్వచ్ఛత మరియు పెండింగ్లో ఉన్న విషయాలను పూర్తి చేయడం కోసం ప్రత్యేక ప్రచారాన్ని వేగంగా అమలు చేస్తోంది.
ప్రచారం సందర్భంగా, న్యూ ఢిల్లీలోని టెక్నాలజీ భవన్లోని కొత్త భవనాల నిర్మాణ స్థలంలో పనిచేస్తున్న ప్రస్తుత ఎయిర్ యూనిక్ క్వాలిటీ మానిటరింగ్  యూనిట్ తాజా కాలుష్య స్థాయిలను ప్రదర్శించే డ్యాష్బోర్డ్తో అనుసంధానించబడింది.
ఏ యూ ఏం నుండి వెలువడే డేటా ఇప్పుడు ఢిల్లీ కాలుష్య నియంత్రణ కమిషన్తో యూ పీ ఐ ఇంటర్ఫేస్ ద్వారా సజావుగా షేర్ చేయబడుతోంది.
డిపార్ట్మెంట్ తన ప్రాంగణంలో రైడ్-ఆన్ స్వీపర్, ఆటో స్క్రబ్బర్ డ్రైయర్, సింగిల్ డిస్క్ క్లీనర్, వెట్ & డ్రై క్లీనర్, డ్రై వాక్యూమ్ క్లీనర్, హై ప్రెజర్ క్లీనర్ మొదలైన యంత్రాల ద్వారా పరిశుభ్రం చేస్తున్నారు.
కొత్త భవనాల నిర్మాణ ప్రాజెక్టులో భాగంగా, డిపార్ట్మెంట్ తన పాత భవనాలలో ఒకటైన టిఫాక్ బ్లాక్ను అత్యంత పర్యావరణ అనుకూలమైన రీతిలో కూల్చివేస్తోంది. దుమ్ము కాలుష్యాన్ని అరికట్టేందుకు ఫాగింగ్ మిషన్ను డిపార్ట్మెంట్ ఏర్పాటు చేసింది మరియు ఇలాంటి మరిన్ని ఫాగింగ్ మిషన్లను కొనుగోలు చేసే ప్రక్రియలో ఉంది. స్వచ్ఛతా కార్యక్రమం టెక్నాలజీ భవన్ క్యాంపస్లో నిర్మాణంలో “హరిత” అంశాలను మరింత మెరుగైన విధానం అమలు చేస్తోంది అలాగే కార్యాలయ స్థలాన్ని మెరుగుపరచడానికి ప్రోత్సాహాన్ని అందించింది.